A LOS ANGELES MEGYEI SERIFFHIVATAL
AZ EGYESÜLT ÁLLAMOK LEGNAGYOBB SERIFFHIVATALA,
AMELY AZ ORSZÁG LEGNÉPESEBB MEGYÉJÉÉRT FELELŐS.
A LEGBRUTÁLISABB, LEGBONYOLULTABB GYILKOSSÁGOK UTÁN NYOMOZNAK.
EZEK AZ Ő TÖRTÉNETEIK.
1988. MÁRCIUS 16.
Felhívott valaki az apám irodájából.
Beleszólt a kagylóba: „Valami történik Bradburyben!”
„Nem tudjuk, micsoda.”
Autóba ültem, és Bradbury felé vettem az irányt.
Ott megállított egy rendőr.
Azt kérdezte: „Ki maga? Senkit sem engedünk át!”
Erre én: „Danny Thompson vagyok, Mickey Thompson fia.”
Mindent kiolvastam a zsaru tekintetéből. Mert ők már tudták.
Kicsúszott a számon, hogy „Ó, bassza meg!”
Nem fért a fejembe.
Hisz ő az apám volt! Nem ölhették meg, ő érinthetetlen!
Az autóversenyző Mickey Thompsont és feleségét a saját kocsifelhajtójukon,
Los Angeles előkelő külvárosában ölték meg.
Több lövés érte Mrs. Thompson és Mr. Thompson felsőtestét.
Lesből gyilkolták meg Thompsont és feleségét, Trudyt
a pár Bradbury-i házának kocsifelhajtóján.
A rendőrség szerint ez az egyik legtitokzatosabb celebgyilkosság.
A gonoszságnak az a foka, amellyel sosem szeretnénk találkozni!
Mickey Thompsont mindenki szerette. Nem voltak ellenségei, kivéve egyet!
A Los Angeles Megyei Seriffhivatal a szakma krémje.
A legnagyobb ügyek némelyikét Los Angelesben tárgyalják.
Itt 110%-ot kell nyújtanod!
Ez emberölés. Nincs ennél súlyosabb bűncselekmény.
A szenvedély és a kötelességtudat mindennél fontosabb.
A felfedett igazság az igazságszolgáltatás alapja.
GYILKOSSÁGI ÜGYEK: LOS ANGELES
Los Angeles egyik legfontosabb ismérve, hogy hatalmas.
Tömegközlekedéssel is boldogulsz?
Dehogy! Vezetned kell!
A Los Angeles-iek imádják a kocsikat.
Az autók szerelmesei óriási terepen vonultathatják a járművet.
A '80-as évek Los Angelesében az utcai versenynek saját kultúrája volt,
a gyorsulási versenytől kezdve a motokrosszon át az off-road-versenyig.
Régebben magam is rajongtam az autókért,
tudtam, hogy Mickey Thompson legenda volt!
Thompson mindig is nagy újító hírében állt.
Öntörvényű autóépítő, egy pilóta, aki mindig a győzelemre tör.
A leggyorsabb száguldó fenegyerek... Mickey Thompson!
A sebesség nemzetközi királya akcióban! Mickey Thompson!
Mindenféle autóversenyben részt vett már.
Azt hiszem, volt idő, mikor apám több mint 370 rekordot tartott egyszerre.
Ezek közül leginkább az tette híressé, mikor első amerikaiként
több mint 650 km/h sebességet ért el.
CSAK 33 ÉVES, DE 654-GYEL PÖRÖG!
Végsebessége 654,4 km/h,
az egy irányban teljesített táv rekordja!
Mickey Thompson nem csak egy volt a győztesek közül,
nem pusztán érdeklődött az autók iránt,
előmozdította az ügyet!
Lényegében ő találta fel a stadionos off-road-versenyeket!
Mi az úgynevezett „rövidtávú versenyt”
focipályán, baseballpályán, épületekben vagy bárhol máshol rendezzük meg.
Thompson nyeri a futamot!
Mickey fia, Danny szintén úgy döntött,
hogy a jövőjét az autóversenyzésnek szenteli.
Főállású versenyző voltam apám versenysorozatában.
Egész stadionokat töltöttünk meg, elképesztő volt!
Thompson tulajdon fia is benevezett,
felesége, Trudy az esemény népszerűsítésében segít.
Szeretek a közelében lenni, azt tenni, amit ő, ráadásul imádom a sebességet!
Még sokáig fogok versenyautót vezetni
és rengeteg győzelem vár rám!
1988. MÁRCIUS 16. REGGEL HÉT ÓRA
Kora reggel hívást kaptam:
„Tudja, ki Mickey Thompson?” Azt feleltem: „Hát persze!”
Erre a telefonáló: „Úgy tűnik, őt és a feleségét lelőtték a házuk előtt,
és önre vár a munka!”
Liz Devine volt a laborunk üdvöskéje.
Ragyogó szakember, mindig őt akarták kihívni a tetthelyre.
Szeretem a terepmunkát. Úgyhogy felvettem a kezeslábast, és vittem a felszerelést.
Az ügy idején rangidős kriminológusként dolgoztam
a Los Angeles Megyei Seriffhivatalnál.
Találkoztunk, majd ezután Bradbury Estates felé vettük az irányt.
CSENDES-ÓCEÁN
A Bradbury Estates egy előkelő lakónegyed
tulajdonképpen zárt lakópark.
A lányom, Juliana ott tanult lovagolni.
Valahányszor odamentem, a belépéshez igazolnom kellett magam
és be kellett mutatnom a lovardatulajdonos engedélyét.
Fel sem foghattam,
hogyan jutott be oda valaki, hogy megölje Mickey Thompsont és a feleségét!
Érkezésünkkor nyilvánvalóvá vált, hogy ez bizony egy óriási horderejű ügy.
Életemben nem láttam annyi kamerát egy helyen!
Természetesen nagyon szép házról van szó,
elég széles a kocsifelhajtója.
Mickey felesége, Trudy a lefelé lejtő kocsifelhajtó alján feküdt.
Lelőtték,
a lefolyóba ömlött a vére.
TRUDY TESTE
Mickey Thompson fent, a garázsnál hevert a magasban.
Nem csak a törzsét,
hanem a fejét is meglőtték.
A nőt is fejbe lőtték.
Körbejártunk, beszéltünk az emberekkel,
néhány szemtanúval is.
Több lövést hallottunk.
SZOMSZÉD
Hirtelen 10–15 másodpercre csend támadt,
majd Mickey Thompson azt kiáltotta: „Ne bántsák a feleségem!”
Ezután ismét több lövés, végül csend következett.
Nos, Dr. Johnson Mickey és Trudy hátsó szomszédja volt.
Amikor lövéseket hallott, kinézett,
és bicikliket látott elsuhanni a Woodlyn Lane mentén.
Dr. Johnson két versenybiciklin ülő, afro-amerikai fiatalembert látott.
Egyértelműen ez volt a menekülési útvonaluk.
Dr. Johnson beszámolt Mickey Thompson napirendjéről is.
A Bradbury-i házukból minden reggel hatkor indultak el
az Anaheim Stadionhoz, mivel ott volt az irodájuk.
Furgonnal tették meg az utat, általában Trudy vezetett.
Kitolatott vele,
leengedte a garázsajtót, beszálltak, és dolgozni mentek.
Tudunk a két biciklis férfiről,
ők a feltételezett elkövetők, de vajon mi lehetett a céljuk?
Felmerülhetne a rablás,
de amikor a nyomozók átvizsgálták a Trudy által vezetett autót,
az tele volt méregdrága ékszerekkel,
Mickey pénztárcájában pedig több ezer dollárt találtak.
Nem vitték el, hozzá sem értek!
Ott a könnyű zsákmány az ülésen, és nem teszik el?
Ennek így semmi értelme!
Meg aztán a szomszéd hallotta, hogy Mickey Trudy védelmében kiabált,
ráadásul a nőt támadták meg először.
Ha ez rablás lett volna, biztos nem a nővel végeznek előbb.
Mindig a férfit ölik meg először.
Nagydarab fickó. Ez teljesen észszerűtlennek tűnt!
Trudy a földön hevert.
Több körme letört.
Úgy vélem, épp vezetett,
amikor rálőttek az ablakon keresztül.
Véleményem szerint menekült, nem ellenállt.
Mickey arccal Trudy felé nézett.
És ettől...
a szívem megszakad!
Ez akkora kegyetlenség!
Mindenki azt mondta, hogy Mickey imádta Trudyt.
Teljes odaadással szerette,
őrülten szerelmes volt belé.
Amikor apám összeházasodott Trudyval, az nagyot szólt.
Trudy csodás ember volt, nagyon kedélyes,
remekül alakult a kapcsolatuk.
Fantasztikus csapatot alkottak.
Úgy illettek egymáshoz, mint a borsó meg a héja.
Erősen különböztek egymástól,
mégis szenzációsan jó volt a kapcsolatuk.
Trudy nénikém fontos része volt az életemnek.
Bájos, kedves, szeretetteljes nő volt.
Az a fajta ember volt, aki éreztette másokkal a megbecsülését.
A tetthely teljes egészében odakint volt,
de igyekeztem mindent megfigyelni, hátha észreveszek valami szokatlant.
Bementünk a garázs feletti irodába.
Egyszer csak a szemem sarkából megpillantottam valakit odabent.
Sikítottam.
A nyomozók azonnal rohantak befelé, köztük Rey is.
Kiderült, csak egy teljes életnagyságú, versenyruhás Mickey Thompson-figura volt.
Úgy szégyelltem magam!
Mind nevettünk rajta, de én...
Vicces pillanat volt, ránk fért... még egy kis vidámság.
Oldani kell a feszültséget, különben... nem is tudom!
Nevetned kell, hogy el ne sírd magad! Muszáj!
Aztán észhez kapsz: „Jól van, vár a munka! Ideje kimennem!”
Alaposan körülnéztem,
igyekeztem átgondolni, hogy mivel segíthetem a nyomozást.
A kocsifelhajtón sáros cipőnyomokat fotóztam.
Mickey mellett egy sokkoló hevert a földön.
Töltényhüvelyeket találtunk.
A garázsajtó mellett kis narancsfácskák álltak.
Szétnéztem, narancshéjat láttam a földön.
NARANCSHÉJ
Vágták!
Friss volt.
Emlékszem ez első gondolatomra: „Ezek ott ültek,
narancsot akartak enni, míg várják, hogy kezdhessék a kivégzést!”
Ebből arra következtettem,
hogy tudták, hol érdemes leülniük a várakozáshoz.
Kezd összeállni benned a kép:
Lesben álltak a garázs előtt.
Persze ott volt a sokkolópisztoly is.
Használták Mickey ellen? Esetleg Trudy ellen? Nem tudjuk biztosan,
de nyilván azért volt ott, hogy átvehessék az irányítást.
Versenybiciklik, fegyverek...
A Mickey számára legnagyobb fájdalmat és szenvedést okozó sorrendben öltek.
Merényletről beszélünk!
Ez egy merénylet.
Két afro-amerikai férfi az első számú gyanúsítottunk.
SERIFFHELYETTES
A személyleírások szerint 20–30 évesek.
Egy nő éppen a Bradbury Estates melletti úton vezetett.
Miközben haladt előre, abból a kis utcából hirtelen
kibiciklizett a két afro-amerikai férfi.
Mintha nem tudták volna irányítani a járműveket, túl gyorsan mentek.
Jól megnézte őket, hisz majdnem karamboloztak,
és jó állampolgárként betelefonált.
Bejelentést tett a seriffhivatalnál,
ők pedig egy törvényszéki grafikushoz irányították.
A környék összes rendőrének felhívtuk rá a figyelmét,
igazoltatást rendeltünk el a nagyobb kereszteződéseknél
és kiosztottuk a gyanúsítottakról készült fantomképeket.
A Los Angeles-i gyilkossági nyomozók remélik, hogy valaki, aki látja
ezt a riportot az autóversenyző legenda, Mickey Thompson
és a felesége, Trudy elleni gyilkosságról,
információt ad erről a két férfiról.
EGYMILLIÓ DOLLÁROS JUTALOM
Az ügy sajtónyilvánossága...
Bármilyen szomorú volt az eset, a csapból is ez fojt.
A rendőrség szerint többször meglőtték őket...
A két férfi versenykerékpárral menekült.
A legfőbb kérdés továbbra is megválaszolatlan: „Miért?”
Ez ment minden tévécsatornán!
A nagyobb társaságoknál mindenképp, de sok kisebbnél is.
Nagyon elszaladt velük a ló.
Borzasztó nehéz, sőt, nyomasztó volt látni a hírekben...
a helikopterről készült felvételeket,
melyeken látszott, hogy hol feküdt a holttestük!
Nem hagytak teret a gyászhoz.
BRADBURY VÁROSA
Az egyik feladatod az, hogy tanulmányozd az áldozatot.
Mikor került abba a helyzetbe, melyből áldozattá vált?
Nagyon lényeges!
Elküldtek minket egy, a tetthelytől nem messze álló épületbe,
ahol összegyűlt a család.
Nagyon összetörtek, mindenki hatalmas fájdalmat élt át.
Bementünk, hogy beszéljünk velük.
A munkánk egyik legrosszabb része.
Azt hiszem, mindenki kábult volt:
„Tényleg megtörténik ez az egész?”
MICKEY HÚGA
Egyet mondhatok: a világ két legjobb emberét ölték meg!
Az egybegyűltek közt Mickey húga, Collene is megjelent.
Halálosan odavolt a házaspárért.
Danny igyekezett minél több információt adni,
de teljesen összetört, borzasztóan szenvedett.
Az első mondatom a nyomozókhoz: „Ebbe a házba nem könnyű bejutni!”
„Ehhez terv kellett!”
„Csak előre megfontolt szándékkal követhették el!”
Amikor kikérdeztük a családtagokat, ők azon a véleményen voltak, hogy:
„Ha ezt kitervelték, csakis Mike Goodwin lehet érte felelős!”
Mickey Thompson és Mike Goodwin egyaránt hasonló tevékenységet folytatott.
Miután Mickey Thompson bemutatta a Baja-stílusú beltéri versenyt,
Mike Goodwin bizonyos értelemben lemásolta azt
a motokrosszpályán.
Úgy látták, az üzlettársi kapcsolat kölcsönösen előnyös lenne számukra.
Mike Goodwin éles eszű, rendkívüli egyéniség volt,
elképesztően karizmatikus, győzelemhez szokott ember.
Mindenben győzött, amibe belevágott.
Mickey és Trudy az autóversenyekre koncentrált,
míg Goodwin népszerűsíteni kezdte
a hasonló körülmények között rendezett motorversenyeket.
Abban, hogy befogadják a motorkerékpárokat
és a motoros rendezvényeket egyesítsék az autós eseményekkel,
volt némi logika.
Mickey Thompson nagy név volt.
Nevét és jó hírnevét adta a versenyhez, hogy megtöltsék a stadiont.
Apám szerződést kötött az Anaheim Stadion off-road-versenyeire
és szuperkrosszversenyeire is.
Goodwin eleinte jó partnernek tűnt ehhez,
de pár rendezvény után adósságot halmozott fel, nem fizette a számlákat,
és tönkretette a stadionokkal fennálló kapcsolatot
a fizetési mulasztással és a Goodwinségével.
Amikor utánanéztünk Goodwin előtörténetének,
azt tudtuk meg róla,
hogy amikor csak tehette, átvert másokat.
Szélhámos volt.
Mickey számára
a tisztesség és az, hogy mindenkiért jótálljon,
rendkívül fontos volt.
Mickey a maga részéről arra jutott:
„Nem, ilyesmihez mégsem adhatom a nevem!”
Így hát Mickey felbontotta az üzlettársi egyezséget,
és ezzel rettentő hosszú pereskedés vette kezdetét.
Az a sok bírósági csatározás!
Apa folyton nyert, az ítéletek neki kedveztek.
Goodwin pénzügyi manőverezésbe kezdett, emitt csődöt jelentett,
amott átíratta a vagyonát valakire.
Amikor utoljára láttam Mickey-t és Trudyt, telefonhívást kaptak.
Mickey kihangosította a telefont.
Felismertem Goodwin hangját.
Azt mondta:
„Ezért még megfizetsz!”
„Végeláthatatlan szenvedés elé nézel!”
Ezt halálosan komoly hangon mondta!
Egyik utolsó beszélgetésünkkor apám
figyelmeztetett, hogy Goodwin kiszámíthatatlanul viselkedik.
Persze magát Mike Goodwint is ki kellett kérdeznünk.
Elmentünk az ügyvédjéhez.
Mikor beléptünk, Mike Goodwin az ügyvédje mögött állt.
Az ügyvéd azt mondta: „Nem engedjük, hogy beszéljenek vele!”
Goodwin ott állt...
Istenem, ilyen szertartásos mozdulatsort...
Feltartotta a kezét.
Az ügyvédjére mutogatott. Azt gondoltam: „Istenem, mindjárt hányok!”
Michael Goodwin közölte az ügyvédjével, hogy aznap reggel hatkor edzőteremben volt
és többekkel beszélgetett. Sokan igazolták, hogy ott tartózkodott.
Mike Goodwin épp egy futópadon edzett Orange megyében
amikor ezt a két embert megölték a San Gabriel-völgyben.
Semmi sem kötötte Mike Goodwint a tetthelyhez.
IGAZSÁGÜGYI PALOTA
Nem volt közvetlen bizonyíték, nem került elő a gyilkos fegyver,
senki sem azonosította a lövöldözőket.
Ezután nem sokkal később Michael Goodwin és a felesége
egyszerűen eltűnt.
Amikor felkeresték, Michael Goodwin ügyvédje közölte:
„Annyit tudunk, hogy vettek egy vitorlást, és elhagyták az országot.”
Nem lehetett kihallgatni, a nyomozás meghiúsult.
Az emberiség története során minden gyilkossági nyomozónak
volt egy-két olyan esete,
amelynél nem tudott rámutatni a végső bizonyítékra.
Vannak olyan esetek, melyeknél azt gondolod:
„Istenem, ez nem hagy nyugodni!”
Mickey nem ezt érdemelte, ahogy Trudy sem,
erre a haszontalan Mike Goodwin elmenekül!
Hát igen, ez bosszantotta a nyomozókat!
Mind rettentő idegesek voltak, amiért nem tudták megoldani az ügyet.
Mindenki a végére akart járni.
Ez nem mindig sikerül.
A seriffhivatal döglött aktákkal foglalkozó egysége
akkortájt hat idős, tapasztalt, nyugdíjazás előtt álló nyomozóból állt.
Egy nagyszerű nyomozó, John Yarbrough
így szólt: „Figyelj! Van egy óriási megoldatlan ügyem,
a Mickey és Trudy Thompson-gyilkosság.”
„Azt szeretném, ha megismernéd az ügy részleteit,
mert bőven van mit. Megöregedtem, hamarosan nyugdíjba megyek.”
„Te még fiatal vagy, neked könnyű lesz! Talán meg sem fog kottyanni, kölyök!”
Végül 1994 körül vonult nyugdíjba,
ettől kezdve a társammal vettük kézbe az ügyet.
Soha életemben nem hallottam Mickey Thompsonról,
mielőtt megismertem az esetet.
Jelentős ügy. Én a gyilkossági nyomozói pályám elején jártam.
Rendőrként csak két éve foglalkoztam gyilkosságokkal.
Kikértem Rey tanácsát. Nagyon tiszteltem őt.
Remek tanácsot adott:
„Egyféleképp ehetsz meg egy elefántot: falatonként!”
Mark Lillienfeld mindig lenyűgözött.
Ha netalán meggyilkolnak, szeretném, ha ő nyomozná ki!
Megvan hozzá a képessége, a kitartása, az intelligenciája, a humora.
A hierarchia sosem késztette sem áhítatra, sem meghunyászkodásra.
Néha érdemes megkérdőjelezni a tekintélyt.
A munkád átfogó gondolkodást igényel, nyitottnak kell lenned más elképzelésekre!
Ha újabb elméletek merülnek fel, nem utasíthatod el csípőből azokat!
Más okból is elmérgesedhetett a helyzet bizonyos emberek között
Michael Goodwin és Mickey Thompson üzleti vitáján kívül?
Fontos a nyitottság.
Egyik első dolgom volt, hogy Collene Campbellel,
Mickey Thompson húgával találkozzak.
Collene Campbell ellenállhatatlan kisugárzással bír.
Fantasztikus nő.
Akinek megölték már egy szerettét, az szerintem érti ezt.
Annyi harag gyűlik fel benned, hogy nem tudod magad túltenni rajta.
Minden éjjel újra és újra átéled a rémálmaidban.
Az otthonában találkoztunk először.
Remekül kijöttünk, azonnal megkedveltem.
Egy hullámhosszon voltunk.
Persze négy ott töltött perc után
használnom kellett a mosdót.
Ahogy haladtam a folyosón,
a falon megláttam egy fiatalember arcképét.
Scott volt az, Collene fia.
Collene 1982-ben...
egy szülő legszörnyűbb tragédiáját, a gyermeke elvesztését élte át.
Scott rossz társaságba keveredett.
Megölték, és a testét kidobták egy repülőgépből.
Collene voltaképp maga nyomozta ki.
Minden bizonyítékot és információt összegyűjtött,
a belső folyamatokat kívülről láthatóvá tette.
Nagyban elősegítette a vádemelést is.
Kérlelhetetlen volt, sosem adta fel,
folyamatosan ezen dolgozott.
Olyan formában is, ami másnak eszébe sem jutna.
Végül Larry Cowellt ítélték el Collene fiának meggyilkolásáért.
Collene többször elmondta:
„Legalább ennek járjanak utána, hogy kizárhassák Larry Cowellt!”
Ugyanis kiderült, hogy Mickey Thompson tanúskodott
Scott Campbell meggyilkolása ügyében
a Larry Cowell és a bűntársa ellen folytatott eljárásban.
Larry Cowellt erősen behálózta a kábítószerek világa,
drogdíler volt. Emellett autóversenyekben is részt vett.
Mickey szakértői tanúvallomást tett
a Larry Cowell műhelyében talált autóalkatrészekről.
A per nyolc–tíz hónappal Mickey és Trudy Thompson halála előtt zárult le.
Szokatlan, hogy egy családot ennyi gyilkosság sújtson,
ezért összefüggést kerestünk,
és átnéztük a Scott Campbell-gyilkosság jelentéseit,
beszéltünk az eredeti nyomozóval,
komolyan vettük a dolgot.
Szemernyi bizonyítékot sem találtunk, amely összefüggésbe hozta volna
Mickey és Trudy Thompson meggyilkolását
a Mickey unokaöccse, Scott Campbell elleni emberöléssel
azon túl, hogy mindkettő ugyanazt a nagy, kedves, meghitt, szerető családot érte.
A társammal lényegében elölről kezdtük a nyomozást.
Elméletekkel, ötletekkel álltunk elő.
Mindent kizártunk, azt a tényt kivéve,
hogy valakiknek fizettek a gyilkosság végrehajtásáért
és Michael Frank Goodwin fizetett.
Mickey Thompson és Trudy Thompson meggyilkolása után,
amennyiben Mike Goodwin ártatlan,
arra számítanál, hogy Goodwin éli a megszokott életét
és viszi tovább az üzletet anélkül, hogy bármin változtatna.
Ehhez képest mit tett Mike Goodwin Mickey megölése után?
Goodwinék eladták a házukat,
és minden meglévő vagyonukat
a Karib-szigetek egyik bankjába vezették át.
A gyilkosság után 88 nappal olyan vitorlással hagyta el az országot,
amelyet csalással szerzett.
Mike Goodwint 1993-ban csalással vádolták,
miután visszatért az Egyesült Államokba.
Bűnösnek találták, szövetségi börtönbe vonult.
Két és fél év börtönbüntetést kapott volna.
Mike Goodwin nem akart beszélni.
Sosem beszélt a rendőrökkel, de minden telefonhívását követtük.
Ugyanakkor mindenkit, akit az eredeti nyomozók kikérdeztek,
a társammal együtt én is újra kikérdeztem.
Dr. Lance Johnson, a támadás fültanúja a beszélgetésünk során így szólt:
„A lányom legjobb barátnője, Alison Triarsi
Thompsonékkal szemben lakott, mindent látott!”
Nem tudta, hogy kikérdezték-e a rendvédelmiek Allison Triarsit.
A feljegyzések áttekintéséből kiderült, hogy ez sosem történt meg.
Nem figyelmetlenségből.
A gyilkosságok idején Allison Triarsi 15 éves kislány volt,
és a szülei rejtegették,
mert lelki megrázkódtatást szenvedett el.
Megértem. Ha lennének gyerekeim...
Ha a kutyám lenne szemtanú, őt is elrejteném.
A kutyámnak sem engedném, hogy beszéljen a zsarukkal! Értem!
Allison Triarsi most már felnőtt nő,
így felkereshettük.
Allison arról számolt be nekem és a társamnak,
hogy éppen iskolába készülődött,
amikor éles sikolyokat hallott.
A nappali ablakához szaladt, amely a Thompson-birtokra nézett.
Allison ténylegesen látta Trudy Thompsont
négykézláb mászni lefelé a kocsifelhajtón.
Mickey Thompson térden állva, felemelt kézzel könyörgött:
„Kérem, ne ölje meg a feleségem!”
Nem a saját életéért könyörgött, hanem a feleségéért.
Mikor Trudy a kocsifelhajtó aljára ért,
a gyanúsított meghúzta a ravaszt, és fejbe lőtte.
Allison végignézte, amint ez a gyanúsított felmegy a dombra, lő, és megöli Mickey-t.
Allison azonnal meg tudta mondani,
hogy két afro-amerikai férfi versenybiciklivel menekült.
Azt akarták, hogy Mickey végignézze a neje szenvedését,
és tudatosuljon benne,
hogy az utolsó dolog a Földön, amit lát, az legyen,
hogy kivégzik élete szerelmét.
Nagy becsben tartotta a feleségét.
Ez teljesen rávall.
Az a tény, hogy az ő védelmében a saját életét veszélyeztette,
egyáltalán nem meglepő.
Úgy tervelték ki, hogy kínozzák apámat.
Ez egyértelmű.
Sikerült is.
Az, hogy hallhattuk Alison elbeszélését a történtekről,
feltette a pontot az i-re és egy kicsit még jobban
megerősítették a vélekedéseinket.
Ő az egyetlen élő szemtanú,
aki be tudott számolni mind a két áldozat lelövéséről.
Kritikus jelentőségű volt.
Egy dolog hallani róla megint más élesben látni.
Egyetlen indok lehetett arra, hogy ilyen módon végezzenek velük:
a színtiszta bosszú.
Több bizonyítékra volt szükség,
hogy Mike Goodwint ténylegesen a gyilkosságokhoz köthessük.
1995 OKTÓBERE – ELÍTÉLIK CSALÁSÉRT
1996 ŐSZE – SZABADLÁBRA HELYEZIK
Mike Goodwint feltételesen szabadlábra helyezték.
Az Orange Megyei Santa Ana reptérre érkezett a gépe.
Megszerveztem, hogy landoláskor „kicsit elveszítse” a csomagját.
Úgy tettem, mintha én is azon a gépen utaztam volna
és én is a csomagra várva mérgelődnék.
Nem sejtett semmit.
Bekapcsolt magnetofon volt nálam. Fel akartam venni a hangját,
mert úgy terveztem, hogy idővel
megpróbálom lehallgatni a telefonhívásait.
Fontos volt, hogy felismerjem a hangját.
Ez volt az elsődleges célom,
másodsorban pedig találkozni szerettem volna vele.
Az áldozatok ismeretéhez hasonlóan
minél többet tudsz a gyanúsítottról, annál inkább meglehet a gyenge pontja,
és ezt az előnyödre használhatod.
A 40 perces reptéri találkozás közben
végig Mike Good beszélt, csupa marhaságot.
Azt állította, hogy ő volt a történelem legfiatalabb kis cserkésze. Marhaság.
Ahogy az is, hogy minden playboynyuszival lefeküdt.
Meg az is, hogy ő a floridai Pensacola aranykesztyűs ökölvívó bajnoka.
Csupa marhaság, jelentéktelen hazugság,
amire nem lehet építeni, de rámutatnak egy viselkedési mintára.
A fickó nem mondhat igazat, az egész élete hazugság.
BRADBURY VÁROSA
Eleinte nagy volt a csend, igazából semmi sem történt.
Bármennyire kedvelem Lillienfeldet, semmit sem mondott el.
Persze nem tehette. Ez nem...
Nem az a dolga, hogy rizsázzon, hanem hogy nyomozzon, mindent kiderítsen.
MEGOLDATLAN ÜGY
Miután már annyi évig foglalkoztak Mickey Thompson és Trudy Thompson ügyével,
másként kell közelítened hozzá!
A seriffhivatal gyilkossági irodája nem a média körül forgott,
de az America's Most Wanted című tévéműsort korábban igénybe vette
egy teljesen más gyilkossági ügyben, és ez néhány nagyszerű nyomra vezetett.
Azonosítani szerettem volna a fegyvereseket. A készítőket érdekelte.
Pár száz telefonhívást kaptunk.
Persze volt néhány őrült betelefonálás arról,
hogy elrabolták őket az idegenek vagy John Wayne tette,
de hasznos hívás is jött.
Markban az a nagyszerű,
hogy észreveszi az ilyen apróságokat,
és megtalálja a módját, hogy információhoz jusson.
Ez esetben talált egy lányt, akit Goodwin átejtett.
Hívást kaptunk a bejelentővonalon.
Volt egy nő, aki rövid románcba keveredett Goodwinnel.
Azt mondta a telefonba, hogy Mike Goodwin
bűnügyi műsort nézett vele a Mickey Thompson-ügyről,
Mike pedig bevallotta neki,
hogy ő a felelős a gyilkosságok megszervezéséért.
Azzal kérkedett, hogy sosem kapják el érte,
mert túl okos.
A nő jó volt tanúnak,
de ez még csak egy részlete a nagyobb képnek,
mert Mike Goodwin életében nem egy nő hallotta a beismerő vallomást.
Csak a jó Isten tudja, hány nő őrzi még ezt a titkot!
Mark kéréssel fordult hozzám: „Szeretném, ha elintéznél valamit!”
„Menj Virginiába, és kövesd nyomon Goodwin volt feleségét!”
Mike Goodwin házas volt Mickey és Trudy Thompson meggyilkolásakor,
de végül elvált az akkori feleségétől.
Mike Goodwin szinte ugyanakkor szabadult a szövetségi börtönből,
mikor a volt felesége, Diana Goodwin
a virginiai Virginia Beach városában élő szüleihez költözött.
Lehallgatási engedélyt kértünk és kaptunk
Diana Goodwin Virginia állami vezetékes telefonjának
és céges telefonjának lehallgatásához.
Ha titkos műveletet végzünk,
néha ösztönözzük az illetőt, hogy beszéljen a bűntettről.
Ennek egyik igen gyakori módja őszintén szólva az, hogy felhívjuk őt.
„Mark Lillienfeld nyomozó vagyok a Los Angeles-i Gyilkossági Irodától.”
„A volt férjéről szeretnék beszélni!”
Igazából mindegy, hogy beszél velem, vagy elküld a picsába.
Az utóbbi történt, de a lényeg, hogy bogarat ültettem a fülébe.
Mark Lillienfeld első néhány telefonhívása alkalmával
különféle megfigyelési taktikákkal követtük nyomon a nőt,
hogy megtudjuk, hogyan reagál, mert az bizonyítékokhoz vezethet minket.
Az egyik lehallgatott telefonhívásban
lényegében elmondja, hogy Mike beismerte neki:
ő felelős a Thompson-gyilkosságokért.
Tehát két ember két különböző államban,
eltérő időben tette azt a vallomást,
hogy Michael Goodwin beismerte, ő a felelős
Mickey és Trudy Thompson megöléséért.
Fasza dolog! Ez nálam jogi terminus.
Ebben az ügyben minden közvetett volt,
ami Mike Goodwint az elkövetett gyilkosságokhoz kötötte.
Ez változott meg az új szemtanúk felfedezésével.
Az America's Most Wanted című műsor hatására jelentkezett egy úr,
aki könyvelő volt, és azt mondta:
„Van egy ügyfelem, aki gyanús tevékenységet látott
pár nappal a gyilkosság előtt.”
„Többször is hívta a zsarukat,
de mindig lerázták!”
Az úrt Ron Stevensnek hívják.
Azt mondta: „Nem ismertem Mickey Thompsont.”
„Sosem találkoztunk,
de három tömbnyire laktam a helytől, ahol megölték.
Ron hozzátette: „Korán értem haza,
és a feleségem kijött a ház elé, hogy a feljárón köszöntsön.
„Így szólt: 'De jó, hogy jöttél!'”
„Egy gyanús autó parkol az utcán.”
„Két férfi ül benne, távcső van náluk,
talán készülnek valamire!”
„Van egy iskola az utcánkban, pedofilok vagy emberrablók is lehetnek!”
Ron Stevens ki is ment az utcára,
oda, ahol a kocsi parkolt, és látta a vezető felőli oldalt.
A sofőr fehér volt, az utas afro-amerikai.
Mikor Ron Stevens közelebb ért, a sofőr azonnal elhúzta a csíkot.
Padlógázzal hajtott el a helyszínről.
Ron azt gondolta: „Istenem, de furcsa!”
Telefonált a seriffhivatalnak,
ám sajnos nem küldtünk ki járőrautót.
Elszúrtuk, ez a mi hibánk!
Négy nappal a Mickey és Trudy Thompson-gyilkosság előtt történt.
A sofőrről adott személyleírása
szinte pontosan illett Michael Goodwinre!
Vajon Mike Goodwin lehetett?
Tényleg onnan figyelhette a területet,
hogy végrehajthassa a meggyilkoltatásukra szőtt tervét?
Következő lépésként felismertetést kellett szerveznünk,
hogy megtudjuk, a tanú tényleg Goodwint azonosítja-e.
A megszervezése problémát jelentett.
Ha az illető őrizetben van, el lehet intézni.
Úgy terveztük, hogy letartóztatjuk egy Ramey-féle letartóztatási paranccsal.
Kaliforniában így hívjuk a letartóztatást, valószínűsíthető indíték esetén,
mikor a letartóztatási parancsot benyújtjuk a bírónak,
aki aláírja. Ügyész nincs.
Letartóztatási parancsot írtam Mike Goodwin ellen. Bekaphatja!
Mr. Goodwin! Azért van itt, mert nem jelentkezett önként a felismertetésre.
Így utólag nem lett volna egyszerűbb önként vállalni a felismertetést ehelyett?
Nem, a kormányzati visszaéléseket minden adandó alkalommal kifogásolni kell!
Hadd kérdezzek valamit! Ha elkövetném a tökéletes bűntényt,
lehetnék olyan hülye, hogy megjelenjek a tetthelyen?
Ez mindennek a teteje!
Felismertetést szerveztem a seriffhivatal börtönében
a Stevens-házaspárnak.
Mindketten megnézték a személyeket.
Mind a ketten Michael Goodwint azonosították
mint a férfit, aki Mickey Thompson házától három tömbnyire ült az autóban
az afro-amerikai társával, négy nappal a gyilkosság előtt.
Az, hogy sikerült a tetthelyhez vagy a környékéhez kötni,
óriási eredmény volt, hatalmas dolog!
Végre elkaptuk, és vádat emeltünk ellene gyilkosságért.
Az egész ez egy rossz bohózat, egy csapda,
a börtönben elszenvedett bánásmód is ezt mutatja!
- Ennyi, köszönöm! - Biblia.
Köszönöm!
2001. DECEMBER 12. – A THOMPSON-GYILKOSSÁGOK UTÁN 13 ÉVVEL
Az égre néztem, és Mickey-hez szóltam...
„Azt hiszed, te jó pár hosszútávú futamot kibírtál életedben!”
„Idehallgass!”
„Mi épp egy 13 éves és kilenc hónapos futamon vagyunk túl!”
„Nehéz volt, de azt tettem, amire te tanítottál!”
„Soha nem adtam fel!”
Emlékszem, amikor letartóztatták,
az reményt adott.
Ám még nem volt vége.
Goodwin az ellene indított pert „karaktergyilkosságnak” nevezte.
Goodwin sunyi szemétláda, ennek tudatában felmerült a kérdés,
hogy vajon ebből is kihúzza-e magát.
Mike Goodwin izzó gyűlöletet táplált irántam, miután letartóztattam.
Ekkortájt kezdődött a fenyegetőzés és a többi.
Voltak emberei,
és ez egy örökös, véget nem érő helyzetté vált.
Mark Lillienfeld folyamatosan nagyon komoly fenyegetéseket kapott.
Fenyegették testi sértéssel és gyilkossággal is, de Mark kitartott:
„Feladatom van, nem tántoríthatnak el!”
Mark olyasféle fickó volt, akiről leperegtek a támadások
én meg mint a bamba ír ökölvívó
csak álltam ott és tűrtem az átkozott ütlegeket,
hogy megmutassam, milyen kemény fából faragtak.
Ahhoz, hogy addig bírd, mint Mark, olyannak kell lenned, mint ő,
hogy csak úgy lepereghessen rólad minden!
Láttam, mire képesek ezek az emberek, bármit el tudok képzelni!
Bizonyítékot hamisítanak!
LEGFELSŐBB BÍRÓSÁG
Az ügyészség nem volt hajlandó vesztes ügyekbe belemenni.
Ha nem rendezed a soraidat, nem kockáztathatsz,
főleg nem olyan ügyben, amely ekkora nyilvánosságot kap.
Találkoztam Ron Bowers-szel. Helyettes kerületi ügyész volt.
Akkorra már nyugdíjba vonult,
de újra felvették a Peres Támogatási Osztályhoz
Tehát a két ügyész, Alan Jackson és Pat Dixon
Ron segítségét kérte a tárgyi bizonyítékok előkészítéséhez
és az ügy rendszerezéséhez. Hatalmas falat volt!
Azzal kezdtem: „Ezer örömmel ránézek,
de szükségem lesz az aktákra!”
Mark azt felelte: „Rendben, megoldjuk!”
Másnap, amikor megérkeztem, alig tudtam bejutni az irodámba.
Roskadásig megtöltötték dobozokkal!
Mark azt firkantotta egy jegyzetlapra:
„Ron, itt vannak a dobozok, amiket kértél!”
„Most gyorsan rázd gatyába az ügyet!”
Ron Bowers nélkülözhetetlen volt
az ügy tárgyalásra viteléhez szükséges előterjesztési tervezet összeállításához.
Ron mesterien értett ehhez.
Összeállítottam egy előterjesztést, bemutattam a kerületi ügyésznek,
és az ügyész azt válaszolta: „Rendben, megindítjuk az eljárást!”
Ezzel kezdetét vették az előkészületek Michael Goodwin peréhez.
2006. NOVEMBER 6. – A THOMPSON-GYILKOSSÁGOK UTÁN 18 ÉVVEL
Szó szerint az első naptól kezdve...
NYITÓBESZÉD
...rossz szándék vezérelte Michael Goodwint.
Kalifornia történetében nem ismerek még egy olyan esetet,
melyben sosem azonosították a tényleges elkövetőket.
Nem létezik más ésszerű következtetés,
mint hogy Mike Goodwin bérelte fel őket.
Újra és újra arra a következtetésre jutottunk,
hogy nem is annyira azt kell bizonyítanom, hogy Mike Goodwin tette,
mintsem inkább azt,
hogy a Föld többi hétmilliárd lakosa nem tette meg!
Senki más nem kívánta Mickey Thompson halálát.
Ebben az esetben az indíték különösen fontos.
Goodwin gyilkos hajlamú, dühös ember volt, aki mindenkinek azt hangoztatta:
„Előbb látnám holtan Mickey Thompsont, minthogy egy vasat is adjak!”
Thompsonék gyilkosait nem azonosították...
GOODWIN VÉDŐÜGYVÉDJE
...nem nevezték meg, nem kapták el, nem tartóztatták le.
A védelem egyszerűen úgy foglalható össze,
hogy a kettős gyilkosság idején Mike Goodwin edzőteremben volt,
semmi köze nem lehet hozzá és túl sok a megválaszolatlan kérdés.
Rengeteg olyan tanút hívtunk meg, akik a fenyegetésekről vallottak
vagy épp Mickey és Goodwin bűncselekményt megelőző viselkedéséről.
Arról tanúskodtam, hogy hallottam Goodwin fenyegetéseit és a hangjára ismertem.
Önelégültnek tűnt, mint aki biztosra veszi, hogy nem ítélik el,
ugyanakkor egyszer sem nézett a szemembe.
Ez számomra azt üzente, hogy tudja, mekkora fájdalmat okozott.
A LOS ANGELES-I LEGFELSŐBB BÍRÓSÁG
A záróbeszédünkben többek között azt tartottam hihetetlenül megrendítőnek,
szomorúnak, mégis fontosnak,
hogy mivel teltek Mickey utolsó pillanatai.
Mickey Thompson előtt az volt a legutolsó kép ezen a bolygón,
hogy kivégzik a feleségét.
Miért olyan fontos ez?
Mert nincs még egy ember a Földön,
aki ilyen szenvedést kívánt volna Mickey Thompsonnak!
Egyetlen ember akarhatta ezt!
Az pedig Mike Goodwin.
Alan Jackson záróbeszéde teljesen levett a lábamról.
Azt gondoltam: „Ez az!”
Engem meggyőzött,
de vajon azt a 12 esküdtet is meggyőzte?
2007. JANUÁR 4. – KÉT HÓNAPPAL A TÁRGYALÁS KEZDETE UTÁN
Az esküdtszék vagy hat napig tárgyalt, a várakozás embertelen volt.
Ezzel bizonytalanságban tartanak,
hisz nem tudhatod, az esküdtek mit fognak gondolni a beszédedről.
Mikor az esküdtek jelezték, hogy meghozták az ítéletet,
az idegeim pattanásig feszültek: „Jól van, eljött a pillanat!”
Mi, az esküdtek a fent megnevezett cselekményben
a vádlottat, Michael Goodwint bűnösnek találtuk.
Amikor ezt mondták, Collene megszorította a kezem.
Azt gondoltam...
„Van igazság!”
Mike Goodwint minden vádpontban elítélték,
két rendbeli gyilkosságért és különleges körülmények miatt is.
kétszeres letöltendő életfogytiglani börtönbüntetést kapott.
Felálltam, és mikor megfordultam, Collene egyre csak zokogott
az örömtől és megkönnyebbüléstől.
Mickey-ért leng a zászló!
Megnyerte a versenyt!
Nagyszerű érzés!
Ez nem hozza vissza az apámat, de van igazság!
Amikor meghallottam az ítéletet, emlékszem, hangosan kimondtam: „Végre!”
Személyesen bevonódtam az ügybe.
Hatalmas elégtételt jelent számomra az a tudat,
hogy Mickey Thompson és Trudy Thompson családja számára
az, amiért harcoltak, aminek az életüket szentelték...
Amit csak magamból adtam az ügy érdekében,
annak a sokszorosát kaptam tőlük vissza.
Azt ígértem Collene és Gary Campbellnek, illetve a Thompson családnak,
úgy igyekszem majd, mint bárki tenné és megteszek minden tőlem telhetőt.
Szándékosan nem használom az l-betűs szót,
ami szerintem borzalmas szó, illetve kifejezés. Ez a lezárás.
Ha két szeretted szörnyűséges erőszak áldozata lesz,
nem remélhetsz lezárást.
Mikor megszületett az ítélet, abban volt egyfajta véglegesség
a magam és a család számára,
ám egy gondolat mégsem hagyott nyugodni:
„De hisz az ügy megoldatlan! A két gyilkos szabadon mászkál!”
KÖRÖZÉS
Háromból egy megvan, de őket továbbra is keressük!
A teljes nyomozás alatt egyszer sem akadtunk biztos nyomra ahhoz,
hogy megtudjuk, kik voltak a fegyveresek.
Ez aktív, folyamatban lévő ügy.
Nagyszerű az a tudat, hogy megszületett az ítélet,
de a meggyilkolásuk...
már az életem része.
Trudy nénikém a gondolataimban él.
Mickey úgy döntött, ideje beteljesítenie élete álmát,
hogy felállítsa a szárazföldi sebességi világrekordot!
Apámnak egy dolgot nem sikerült elérnie:
a szárazföldi sebességi világrekordot.
Egy irányban sikerült neki, a hivatalos rekord nem lett meg.
Ezért amikor 1987-ben azzal hívott fel, hogy szeretné, ha én érném el,
az valószínűleg többet jelentett nekem, mint bármi más.
Beszélgetni kezdünk róla, arról is, hogyan sikerülhet,
de aztán apát megölték.
Ezután elengedtem a dolgot, 22 évig letettem róla.
Végül gondoltam egyet: „Tudod, mit? Nem akarok 80 évesen a kanapén ülve
azon morfondírozni, hogy ment-e volna a kocsi 720 km/h-val!”
Mindent feladtunk ezért.
Mindent feladtunk érte, amink csak volt az életben.
2018. AUGUSZTUS 12.
Sikerült!
Ez igen!
Az autó 739 km/órás sebességgel haladt!
Levettem a sisakom,
még a kocsiban álltam, és felnéztem.
Befejeztem a küldetését...
és teljesítettem a sajátomat!
Talán ez az egyik legjelentősebb pillanat...
mind közül!
A KÖVETKEZŐ RÉSZ TARTALMÁBÓL
Ha a gyilkossági nyomozónak van ellensége, akkor az az idő.
Az idő az ellenséged!
Teresa Broudreaux meztelen holttestét találták meg az óceánparton.
Erre a kérdésre 33 éve nincs válasz.
Megismételné a felesége nevét?
Terri. T, E, R, R, I.
Törvényes házastársak voltak?
- Igen. - Értem.
Azt hitték, én tettem,
és büntetlenül megúsztam!
Egy gyilkossági ügy nem zárható le, amíg nincs felelős.
Valaki csak tud valamit.
A feliratot fordította: Poór Anikó